151. இ ஈமுன் இ ஈவரி லிரண்டுங்கெட் டீயாம். (11) () இ ஈ முன் இ ஈ வரில் இரண்டும் கெட்டு ஈ ஆம்.  பவாநந்தர் உரைஇஃது இகர ஈகாரத்தின்முன் இ ஈ வந்து புணருமாறு உணர்த்துகின்றது.  பதவுரை இ ஈ முன் = இகர ஈகார ஈற்றின்முன்,  இ ஈ வரில் = இகர ஈகாரங்கள் வந்தால்,  இரண்டும் கெட்டு = ஈறும் முதலும் ஆகிய இரண்டும் கெட,  ஈ ஆம் = ஈகாரம் வரும்.  பொழிப்புரை இகர ஈகார ஈற்றின்முன் இகர ஈகாரங்கள் வந்தால் ஈறும் முதலுமாகிய இரண்டும் கெட ஈகாரம் வரும். உதாரணம்: கிரி இந்திரன்- கிரீந்திரன், கிரி ஈசன் - கிரீசன்.